open-index/open-wikipedia-markdown huggingface dataset:
Iľanovo

**Iľanovo** (maď. *Illanó*) je mestskou časťou Liptovského Mikuláša, 3 km južne od centra mesta. K 30. júlu 2009 tu žilo 499 obyvateľov.

## Polohopis
Iľanovo leží v Liptovskej kotline, na severnom úpätí Nízkych Tatier, vo vyústení Iľanovskej doliny. Stred obce sa nachádza v nadmorskej výške 653 m n. m. a obcou preteká potok Iľanovianka v smere JJZ - SSV. Katastrálne územie hraničí na východe s obcou Závažná Poruba, na západe s mestskou časťou Ploštín.
 
### Ulice
* 4. apríla
* Iľanovská
* Krajná
* Oslobodenia
* Ploštínska
* Ponad ohrady
* Porubská
* Trstica
* Za vodou

## Dejiny
Je jednou z najstarších liptovských obcí, prvá písomná zmienka pochádza z roku 1233. Názov obce je odvodený z latinského Villa Nova. Na Poludnici a Končitom v blízkosti obce sa našli nálezy z doby halštattskej. V Iľanovskej doline sa zachovali partizánske bunkre z obdobia SNP, ktoré boli zrekonštruované do pôvodného stavu. V minulosti sa obyvatelia zaoberali poľnohospodárstvom, neskôr murárstvom. Od roku 1976 je súčasťou mesta.

## Kultúra a zaujímavosti
### Pamiatky
* Evanjelický kostol, jednoloďová modernistická stavba s pravouhlým ukončením presbytéria a vežou tvoriacou súčasť jej hmoty z rokov 1969-1976. Stojí na mieste staršej modlitebne z roku 1886, ktorá bola poškodená počas druhej svetovej vojny. Ide o ojedinelý príklad sakrálnej architektúry z obdobia socialistického režimu. Okná na fasáde sú lemované šambránami, veža je dekorovaná priebežným vertikálnym lemovanám okien. Veža je ukončená ihlancovou helmicou.  

## Občianska vybavenosť
Obyvateľom mestskej časti slúži obchod, kultúrny dom a evanjelický kostol. Premáva sem linka č. 4 MAD Liptovský Mikuláš. V ústí Iľanovskej doliny sa nachádza chata Nezábudka a cca 400 m dlhý lyžiarsky vlek, dolinou vedie zeleno-značkovaná turistická trasa do Iľanovského sedla (1 253 m n. m.) a lyžiarska značkovaná trasa z Opaliska do Sedla pod Kúpeľom (1 131,1 m n. m.), modro-značkovaná turistická trasa vedie na Poludnicu (1 548,7 m n. m.).

## Referencie

## Externé odkazy
* Oficiálna stránka mesta Liptovský Mikuláš

Kategória:Mestské časti Liptovského Mikuláša
Shkodër (kraj)

thumb

**Shkodër** (alb.: *Qarku i Shkodrës*) je kraj v Albánsku. Pozostáva z okresov Malësi e Madhe, Pukë and Shkodër. Hlavné mesto kraja je Shkodër.

Shkodër bol jedenou z najvýznamnejších častí Albánska. Nachádzajú sa tam staré sochy slávnych ľudí, včítane Skanderbeg, a množstvo záhrad.

Na juhozápade má kraj Shkodër krátke pobrežie Jadranského mora, a na severe hraničí s Čiernou Horou. Vnútroštátne hranice má s nasledujúcimi krajmy:
* Kukës  (východ)
* Lezhë (juh)

Kategória:Kraj Shkodër
Kategória:Kraje v Albánsku
Geochronológia

**Geochronológia** je vedná disciplína, zaoberajúca sa zisťovaním skutočného (nesprávne „absolútny“) veku hornín a skamenelín. Na rozdiel od biostratigrafie poskytuje údaje o „absolútnom“ veku hornín, nie iba relatívne datovanie, či časové rozpätie rozšírenia určitého druhu. Geochronológia používa rôzne druhy techník datovania na zistenie veku.

## Datovacie techniky
* Rádiometrické datovanie je založené na prírodnej rádioaktivite prvkov a meraní obsahu jednotlivých prvkov a ich rozpadových produktov.
* Metóda stôp štiepenia (tzv. fission track metóda) sleduje stopy po rádioaktívnych rozpadoch zachované v kryštálovej štruktúre niektorých minerálov (napr. apatit a zirkón).
* Inkrementálne datovanie počíta ročné (príp. s iným intervalom) prírastky hornín, letokruhov stromov, schránok mäkkýšov...
* Korelačné techniky slúžia na identifikáciu vrstiev, alebo súvrství rovnakého veku v rôznych oblastiach.

## Geochronologické jednotky
* eón
* éra
* perióda
* epocha
* vek

## Pozri aj
* Rádiometrické datovanie
* Dendrochronológia
* Chronostratigrafická tabuľka
* Izotopová geochronológia (zastarano absolútna geochronológia)

Kategória:Geofyzika
Murad I.

**Murad I.** alebo **Murat I.** (arab. *Murád I.* osm. tur.  مراد اول, mod. tur. *I. Murad*), prezývaný po turecky *Hügavendigâr* - **Vladár**  (* 29. jún 1326, Bursa†15. jún 1389 v bitke pri Kosovom Poli) bol sultán Osmanskej ríše v rokoch 13591389. Muradova vláda bola spojená s rozsiahlou expanziou osmanského panstva na Balkáne a v Anatólii. Bojoval proti Bulharom (bitka pri Samakove), Srbom (Bitka pri rieke Marica) i Byzantíncom. Po roku 1375 obrátil svoju pozornosť aj na turecké bejliky a osmanskú moc rozšíril až za Konyu. V roku 1388 v bitke pri Plošniku porazil spojené balkánske sily a započal okupáciu Bulharska. Expanzia moslimského Turecka na Balkán spôsobila vznik novej koalície, ktorá vyústila v bitku na Kosovom poli v roku 1389, kde Murad zomrel. Počas svojej vlády Murad centralizoval moc v štáte, vytvoril územnosprávny model krajiny, zaviedol niekoľko nových funkcií, vrátane pozície veľkovezíra a za jeho vlády začali vznikať aj janičiarske oddiely.

## Referencie

Kategória:Osmanskí sultáni
Kategória:Narodenia 29. júna
Kategória:Narodenia v 1326
Kategória:Úmrtia v 1389
Kategória:Úmrtia 15. júna
Kategória:Zavraždení vládcovia
Puracé

**Puracé** je aktívny stratovulkán, nachádzajúci sa v Kolumbii, asi 160&nbsp;km južne od mesta Cali. Sopka je súčasťou vulkanického masívu *Pan de Azúcar*, nachádza sa na jeho severozápadnom okraji. Medzi týmito centrami sa nachádza skupina siedmich troskových kužeľov a kráterov *Los Coconucos*. Masív je tvorený prevažne andezitmi a leží na staršom dacitovom štítovom vulkáne. Počas 19 a 20. storočia bolo zaznamenaných viacero explozívnych erupcií, ktoré zmenili morfológiu vrcholového kráteru.

## Iné projekty
.

## Externé odkazy
* www.volcano.si.edu - stratovulkán Puracé na Global Volcanism Program 

Kategória:Sopky Kolumbie
Kategória:Stratovulkány
Kategória:Aktívne sopky
Kategória:Štvortisícovky v Kolumbii
Kukës (kraj)

thumb

**Kukës** (alb.: *Qarku i Kukësit*) je kraj v Albánsku. Pozostáva z okresov Has, Kukës a Tropojë a jeho hlavné mesto je Kukës.

Na východe kraja Kukës leží Kosovo, na severovýchode hraničí s Čiernou horou a na juhovýchode s Macedónskom. Vnútorné hranice tvoria kraje:
* Dibër: juh
* Lezhë: juhozápad
* Shkodër: západ

Kategória:Kraje v Albánsku
Sympatomimetikum

**Sympatomimetikum** alebo **sympatikomimetikum** alebo **adrenergikum** je liečivo stimulujúce sympatickú časť vegetatívneho nervového systému. Spôsobuje tým zvýšenie krvného tlaku, zrýchlenie pulzu, rozšírenie dýchacích ciest, a všeobecné zvýšenie výkonu a spotreby energie. Ďalšie účinky sú eufória, útlm centra hladu v medzimozgu s následným poklesom pocitu hladu a iné.

Rozoznávame priamo a nepriamo pôsobiace sympatomimetiká: Ako priamo pôsobiace označujeme tie, ktoré na postsynaptickej membráne stimulujú adrenoreceptor. Predstaviteľmi tejto skupiny sú napríklad adrenalín a noradrenalín, ktoré pôsobia na postgangliových nervových zakončeniach a zodpovedajúcich receptoroch. Sú prirodzene prítomné v ľudskom tele, podávame ich však aj ako lieky. Nepriamo pôsobiace sympatomimetiká ktoré samé nestimulujú adrenergné receptory, ale spôsobujú, že je uvoľnený noradrenalín z vezikúl presynaptických adrenergných neurónov, a ten potom aktivuje zodpovedajúce postsynaptické receptory. Príkladom takejto látky je amfetamín a jeho deriváty.

Užívanie sympatomimetík by malo prebiehať pod dohľadom lekára (väčšina liekov s ich obsahom je viazaná na recept), pretože predstavuje vážny zásah do ľudského organizmu. Väčšina sympatomimetík má popri žiadanom účinku (napr. zlepšenie dýchania) viac, či menej výrazné vedľajšie účinky z hore uvedeného spektra (napr. zvýšenie krvného tlaku).

V terapii pľúcnych ochorení sú použité najmä také sympatomimetiká, ktoré pôsobia na podskupine β-receptorov (beta-receptorov) ako napríklad fenoterol. Aby sa zredukoval systémový účinok sú tu podávané betasympatomimetiká zvyčajne inhalačne. Na svalovine bronchov (najmä u astmatikov) prejavia svoje bronchodilatačné (rozširujúce dýchacie cesty) účinky. Dlhodobo účinné sympatomimetiká sú pri pľúcnych ochoreniach používané zvyčajne na dlhodobú liečbu, kým krátko pôsobiace sa používajú podľa potreby pri zhoršení stavu pri astme alebo chronickej obštrukčnej chorobe pľúc.

## Pozri aj
*sympatolytikum


Kategória:Liečivá
Chikorita

**Chikorita** je rastlinný pokémon. Pochádza z 2. generácie Pokémonov zo sveta Johto. Vyskytuje sa v Pokémon hrách Gold, Silver, Crystal a Emerald. V hrách Gold, Sliver a Crystal ju môžete dostať ako štartovného pokémona. V hre Emerald ju môžete dostať len v tom prípade, ak vo svojom pokédexi zaplníte informácie o viac ako 200 pokémonoch.

Chikorita je takzvaný *list*. Celé jej telo pokrýva zelená farba. Medzi jej najtypickejšie útoky patria Viničový bič () alebo Listová britva (). Učí sa však aj veľa iných útokov. V anime pokémon si vo svete Johto Ash tiež chytil jednu Chikoritu. Bola však veľmi tvrdohlavá a žiarlila na Pikachua.

Chikoritine typové výhody:
* Vodní (*Water*)
* Kamenní (*Rock*)
* Zemní (*Ground*)

Chikoritine typové slabosti:
* Ohniví (*Fire*)
* Lietajúci (*Flying*)
* Hmyzí (*Bug*)
* Jedovatí (*Poison*)
* Ľadoví (*Ice*)

Chikorita sa na 16. úrovni vyvíja na Bayleefa, tiež rastlinného pokémona. Takisto je to vynikajúci pokémon a v anime sa Ashovi tiež Chikorita vyvinula na Bayleefa. Bayleef sa na 32. úrovni vyvíja na Meganiuma. Meganium je veľký dinosaurus s kvetinou okolo krku. Dostal prezývku *rastlina*.

Kategória:Pokémon
Lezhë (kraj)

thumb

**Lezhë** (alb.: *Qarku i Lezhës*) Je kraj v Albánsku. Pozostáva u okresov Kurbin, Lezhë a Mirditë a jeho hlavné mesto je Lezhë.

Lezhë má krátke pobrežie s Jadranským morom. Susedí s krajmi:
* Shkodër: sever
* Kukës: severovýchod
* Dibër: juhovýchod
* Durrës: juh

Kategória:Kraje v Albánsku
Rovnomerné rozdelenie

[náhľad|[Hustota pravdepodobnosti náhodnej veličiny s rovnomerným rozdelením.]]
[náhľad|[Distribučná funkcia náhodnej veličiny s rovnomerným rozdelením.]]
**Rovnomerné rozdelenie** (iné názvy: **rovnomerné pravdepodobnostné rozdelenie, rovnomerné rozdelenie pravdepodobnosti**) je v teórii pravdepodobnosti a matematickej štatistike spojité rozdelenie pravdepodobnosti. Rozdelenie je dané dvoma reálnymi parametrami a a b.

## Definícia
Spojitá náhodná premenná X má rovnomerné rozdelenie na intervale (a, b), kde a, b sú ľubovoľné reálne čísla, pre ktoré platí, že a ,  práve vtedy, ak jej hustota pravdepodobnosti má nasledovný tvar:

:f_{X}(x) = \begin{cases}
\frac{1}{b-a} &; x \in (a, b), \\
0 &; x \notin (a, b).
\end{cases}

Označujeme:
* \operatorname X \sim R(a,b)

## Základné charakteristiky rozdelenia
Stredná hodnota:
:E[X] = \frac{a + b}{2}

Rozptyl:
:D[X] = \frac{(b - a)^2}{12}

Koeficient šikmosti: 
:\operatorname\gamma_1 = 0

Koeficient špicatosti:
:\gamma_2 = -\frac{6}{5}

Distribučná funkcia:
: 
F(x) = \begin{cases}
0 &; x  b \\
\end{cases}

## Zdroje
* 
* 

Kategória:Náhodné rozdelenia
Heretik

**Heretik** môže byť:
* predstaviteľ herézy
* priezvisko, pozri Heretik (priezvisko), napr.:
** Anton Heretik (* 1950), slovenský psychológ
** Anton Heretik mladší, slovenský psychológ, syn vyššie uvedeného
** Štefan Heretik (1915 – 1983), slovenský ekonóm
Diaľnica A45 (Nemecko)

**Bundesautobahn 45** je diaľnica v Nemecku. Spája Dortmund a Aschaffenburg. Medzi významné mestá pozdĺž celkovej dĺžky 257 km patria Dortmund, Hagen, Lüdenscheid, Siegen, Wetzlar, Gießen, Hanau a Aschaffenburg.

## Externé odkazy
* Diaľnica A45

045
Sigrid Undsetová

**Sigrid Undsetová** (neprechýlene Sigrid Undset; * 20. máj 1882, Kalundborg, Dánsko – † 10. jún 1949, Lillehammer, Nórsko) bola nórska spisovateľka. V roku 1928 jej bola udelená Nobelova cena za literatúru.

## Dielo
* *Fru Martha Oulie* (1907)
* *I grålysningen* (1908)
* *Den lykkelike alder* (1908)
* *Fortellingen om Viga-Ljot og Vigdis* (1909)
* *Ungdom* (1910)
* *Jenny* (1911)
* *Fattige skjebner* (1912)
* *Vaaren* (1914)
* *Fortelinger om kong Arthur og riderre av det runde bord* (1915)
* *Splinten av troldspeilet* (1917)
* *De kloke jomfruer* (1918)
* *Et kvindesynspunkt* (1919)
* *Kristin Lavransdatter* (1920 – 1922), slovensky Kristína Vavrincová I., II. Bratislava: Tatran 1970.
* *Olav Audunssøn i Hestviken* (1925), slovensky Olav Audunssön I., II. Bratislava: Slovenský spisovateľ 1968.
* *Gymnadenia* (1929) a *Den braendende busk* (1930)
* *Etapper* (1933)
* *Elleve aar* (1934)
* *Den trofaste hustru* (1936)
* *Norske helgener* (1937)
* *Selvportretter og landskapsbilder* (1938)
* *Madame Dorthea* (1939))
* *Tilbake til fremtiden* (1942)
* *Artikler og taler* (1952)

## Iné projekty

Kategória:Nórski spisovatelia
Kategória:Nositelia Nobelovej ceny za literatúru
Kategória:Nositeľky Nobelovej ceny
Kategória:Nórski nositelia Nobelovej ceny
Kategória:Osobnosti na nórskych bankovkách
Astron 1

**Astron 1** bolo astronomické observatórium na obežnej dráhe, vypustené v ZSSR 23. marca 1983 raketou Proton na excentrickú dráhu s perigeom 1&nbsp;950 km, apogeom 201&nbsp;120 km, sklonom 51,1° a obežnou dobou 5&nbsp;879,2 min. Astron 1 je adaptovaná sonda Venera, ktorá namiesto pristávacej časti nesie ultrafialový ďalekohľad Spika s hmotnosťou 400 kg, s priemerom tubusu 1 m, dĺžkou 5 m a s priemerom zrkadla 80 cm. Ďalšími prístrojmi sú dva ultrafialové spektrometre (vyvinuté v spolupráci Krymského astrofyzikálneho observatória a observatória v Biurakane s Laboratóriom kozmickej astronómie v Marseille) s rozlišovacou schopnosťou asi 200 spektrálnych čiar v ultrafialovej a rtg oblasti. V prvých mesiacoch zachytili prístroje niekoľko sto spektrogramov pulzarov, dvojhviezd, hviezdnych obrov, galaxií a kvazarov. V užšom výbere pozorovacích objektov družice bolo 50 hviezd a 15 galaxií.

Kategória:Umelé družice Zeme
Kategória:Sovietske umelé družice
Kategória:Astronomické družice
Kategória:Kozmonautika v 1983
Keplerov ďalekohľad

**Keplerov ďalekohľad** alebo **astronomický ďalekohľad** je typ prvých refraktorov, ktoré boli zostrojené po roku 1610 na základe princípov vysvetlených v diele J. Keplera *Dioptrica*.

## Pozri aj

* ďalekohľad

Kategória:Ďalekohľady
Astronomický ďalekohľad

**Astronomický ďalekohľad** alebo **hvezdársky ďalekohľad** môže byť:
*Keplerov ďalekohľad
*ďalekohľad používaný v astronómii
Astronomičeskaja observatorija imeni V. P. Engeľgardta

thumb|right|Jedna z budov observatória.
**Astronomičeskaja observatorija imeni V. P. Engeľgardta** je astronomické observatórium Kazanskej univerzity pri Kazani, Rusko (+48°48,9'; +55°50,3'; 98 m), založené roku 1901. Zameriava sa na nebeskú mechaniku, výskum meteorov a komét a na astrofyziku. 

## Vybavenie
* 38/52 cm Schmidtova komora, 
* 15 cm a 16 cm refraktor, 
* 31 cm reflektor.

## Iné projekty

Kategória:Astronomické observatóriá v Rusku
Kategória:Stavby v Tatársku
Carl Schlechter

**Carl Schlechter**(* 2. marec 1874 Viedeň - † 27. december 1918 Budapešť) bol rakúsky šachový veľmajster, jeden z najlepších šachistov pred 1. svetovou vojnou.

## Životopis
Narodil sa v rodine obchodníka. Sám si však namiesto obchodníckeho povolania vybral kariéru šachového profesionála.

Vo svojej hre uplatňoval Steinitzove princípy. Bol veľmi opatrný hráč, snažil sa v maximálnej miere vyhýbať riziku, hral dobre v obrane. Bolo ťažké nad Schlechterom vyhrať, na druhej strane jeho turnajové výsledky mierne znehodnocovalo množstvo remíz. Preto mal aj povesť "remízového kráľa". Už ako 19-ročný patril v Rakúsku k špičke.

Na turnaji v Lipsku 1894 ešte nebol veľmi úspešný, ale v Hastingse 1895 skončil v najsilnejšej konkurencii 22 hráčov na peknom 9. mieste s výsledkom +5, =12, -4, čím potvrdil svoju "remízovú" povesť. Zaujimavé je, že v partii porazil víťaza, Američana Pillsburyho.

Jeho najlepšie výsledky na konci 19. storočia: Budapešť 1896 4.-5., Viedeň 1896 2. Viedeň 1898 5. Londýn 1899 5. Viedeň 1899/1900 2.

Obdobie rokov 1900 - 1910 je obdobím najväčších Schlechterových úspechov, keď bol jedným z hlavných adeptov na zápas o titul majstra sveta. Na turnaji v Mníchove 1900 sa delil o 1.-3. miesto(bez prehry), v Monte Carlo 1901 bol 2.-4., o rok neskôr tu bol 5.,  1903 4. a 1904 2. bez prehry. V Coburgu 1904 bol 1.-3., vyhral gambitový turnaj vo Viedni 1904, v Ostende 1905 bol 4., 1906 tu vyhral, 1907 bol 2. V Barmen 1905 bol 4.-5., v Norimbergu 1906 3.-4., v Štokholme 1906 1.-2., v Kodani 1907 2.-3., v Karlových Varoch 1907 4.-5., v Prahe 1908 1.-2., vo Viedni 1908 1.-3. a vyhral turnaj v Hamburgu 1910.

Vrcholom Schlechterovej kariéry bol zápas o titul majstra sveta s Emanuelom Laskerom, ktorý sa hral v roku 1910 vo Viedni a v Berlíne. Zápas sa po napínavom priebehu skončil nerozhodne 5.5(1:1, =8), keď sa Laskerovi podarilo so značnou dávkou šťastia vyrovnať v poslednej partii. Nerozhodný výsledok stačil Laskerovi na udržanie titulu.

Pred vojnou hral ešte v Karlových Varoch 1911, kde skončil 3., v San Sebastiane 1911 bol 5.-6., v Piešťanoch 1912 zostal bez prehry, ale bol iba 4.-6. V Breslau 1912 bol 4.-5., vo Viedni 1913 4. a v Badene 3. Počas vojny hral na menších turnajoch väčšinou v Rakúsku a v Nemecku. V roku 1918 hral aj v Košiciach, kde skončil 3.

Schlechter sa venoval aj kompozičnému šachu(zložil okolo 300 úloh) a novinárskej práci.

Na konci života žil vo veľkej chudobe. Zomrel v Budapešti 27. 12. 1918 na následky zápalu pľúc a vyčerpania hladom.

***Schlechter . Tarrasch**
*Monte Carlo 1903
*Staroindická obrana, A55
*1. d4 Jf6
*2. c4 d6
*3. Jc3 Jbd7
*4. e4 e5
*5. Jf3 Se7
*6. Sd3 O-O
*7. O-O c6
*8. h3 Dc7
*9. Se3 Ve8
*10. Jh4 Jf8
*11. Jf5 Sxf5
*12. exf5 Vad8
*13. d5 a6
*14. Vc1 J8d7
*15. g4 Jc5
*16. Sb1 a5
*17. Kh1 Jfd7
*18. g5 f6
*19. h4 Sf8
*20. Vg1 Se7
*21. Dh5 Jf8
*22. Vg3 Va8
*23. Sxc5 dxc5
*24. d6 Dxd6
*25. Je4 Dd8
*26. Vd1 Čierny sa vzdal.

Kategória:Rakúski šachisti
Kategória:Šachoví veľmajstri
Kategória:Medzinárodní veľmajstri
Kategória:Osobnosti z Viedne
Kategória:Úmrtia na tuberkulózu
Kubický meter

**Kubický meter** (symbol **m³**) je jednotka medzinárodnej sústavy jednotiek pre objem. 

1 m³ sa rovná:
* objemu kocky so stranou dlhou 1 meter
: 1 m³ = 1&nbsp;000 dm³

## Použitie
V technických (strojníckych) aplikáciách sa používa kubický centimeter namiesto metrov kubických na vyjadrenie objemov pracových priestorov, pretože lepšie zodpovedá veľkosti týchto zariadení. 
: 1 m³ = 1&nbsp;000&nbsp;000 cm³

Kategória:Odvodené jednotky sústavy SI
Kategória:Jednotky objemu
Jan Blahoslav

**Jan Blahoslav** (* 20. február 1523, Přerov, Krajiny českej koruny, Svätá rímska ríša nemeckého národa – † 24. november 1571, Moravský Krumlov, Krajiny českej koruny, habsburská monarchia) bol český spisovateľ a biskup Jednoty bratskej.

## Život
Pochádzal z veľmi bohatej meštianskej rodiny z Přerova. Študoval na školách Jednoty bratskej, neskôr v Goldbergu v Sliezsku (1543) a vo Wittenbergu (1544), kde sa zoznámil s Martinom Lutherom. Vyštudoval teológiu a roku 1557 sa stal biskupom Jednoty bratskej. Usadil sa v Ivančiciach, odkiaľ riadil celú cirkev, usiloval sa o jej samostatnosť a rovnoprávnosť.

## Dielo
Dielo Jana Blahoslava sa dá považovať za predchodcu diela J. A. Komenského. Jeho *Gramatika česká* patrí k najvýznamnejším dielam Česka tých čias a svojim spôsobom umožnila, alebo sa aspoň veľkou mierou zaslúžila o vydanie Biblie kralickej.
* *O původu Jednoty* – Summa quaedam brevissima
* *Filipika proti misomusům* – 1567; prejav proti nepriateľom vzdelanosti. Týmto spisom sa pokúšal zapojiť jednotu bratskú do diania a vytrhnúť ju z jej dobrovoľnej izolácie.
* *Gramatika česká* – Veľmi rozsiahla, pravdepodobne to mala byť učebnica pre bratské vysoké školy. Je zameraná predovšetkým na sloh (resp. hovorený prejav). Vyšla oveľa neskôr.
* *Muzika* – Hudobná trilógia písaná po česky. Mala nahradiť všetky latinské spisy o hudobnej teórii. Druhé dva zväzky sú určené pre spevákov a skladateľov.
* *Bratrský archiv* – 15 kníh. Chcel písomne spracovať celé dejiny Jednoty bratskej, ale stihol len 15 kníh. Prakticky sa pokúšal znovu napísať archív, ktorý v roku 1546 zhorel.
* *Šamotulský kancionál* – zborník piesní Jednoty bratskej.
* *Naučení mládencům* – moralizujúci spis
Preložil na základe gréckeho textu celý Nový zákon, ktorý sa po revízii dostal do Biblie kralickej.

## Literatúra
* Dějiny české literatury. 1., Starší česká literatura / Redaktor svazku Josef Hrabák. 1. vyd. Praha : Československá akademie věd, 1959. 531 s. s. 363–379.
* FORST, Vladimír, a kol. Lexikon české literatury : osobnosti, díla, instituce. 1. A-G. Praha : Academia, 1985. 900 s. ISBN 80-200-0797-0
* Kdo byl kdo v našich dějinách do roku 1918 / (Pavel Augusta … et al.). 4. vyd. Praha : Libri, 1999. 571 s. ISBN 80-85983-94-X. s. 39–40 
* VOŠAHLÍKOVÁ, Pavla, a kol. Biografický slovník českých zemí : 5. sešit : Bi–Bog. Praha : Libri, 2006. 478–585 s. ISBN 80-7277-309-7. s. 537–538

## Iné projekty

## Externé odkazy
* Jan Blahoslavov v seriáli "72 jmen české historie"
* Časoměrné překlady žalmův Br. Jana Amosa Komenského, pak Br. Jana Blahoslava, kn. Matouše Philonoma Benešovského a M. Vavřince Benedikta Nudožerského (1/112); Žiwot Jana Augusty staršjho a spráwce gednoty bratrské w Čechách

Kategória:Českí vedeckí spisovatelia
Kategória:Českí jazykovedci
Kategória:Českí náboženskí spisovatelia
Kategória:Biskupi Jednoty bratskej
Kategória:Osobnosti z Přerova
Kategória:Českí biblisti
Jan Augusta

**Jan Augusta** (* 1500, Praha – † 13. január 1572, Mladá Boleslav) bol český kazateľ a biskup Jednoty bratskej a autor mnohých náboženských spisov a duchovných piesní.
  
Pochádzal z kališníckej rodiny klobúčnika a remeslu svojho otca sa aj vyučil. V roku 1524 vstúpil do Jednoty bratskej, v roku 1531 sa stal kňazom a roku 1532 ho zvolili do Úzkej rady a za seniora. 

Napísal celý rad obranných spisov a vášnivých a často nevyberaných polemík. Na čele jednoty sa usiloval o jej zblíženie so svetovou reformáciou aj s českými kališníkmi, snažil sa tak jednotu vyviesť z postavenia prenasledovanej sekty, ktorá stojí mimo zákona. Po porážke prvého protihabsburského povstania Jana Augustu 25. apríla 1548 zajali a šestnásť rokov väznený na Křivokláte. Mesiac po prepustení z väzenia sa znova ujal svojej funkcie v jednote.

Jeho želanie spojiť rôzne prúdy českej reformácie boli čiastočne naplnené vytvorením Českej konfesie päť rokov po jeho smrti roku 1575.

## Dielo (výber)
* *Rozmlouvanie jednoho muže učeného, čest a rozkoš světa viece nežli Boha milujícieho, druhého neučeného, ačkoli sedlského, však Boha a spasenie znajícího člověka* (1532)
* *Kniežka tato bez titule jest o tomto: Jestli to pravda, by to člověk jistotně věděti mohl, že spasen bude* (1534)
* *Kázání o stavu manželském* (1535)
* *Pravidlo těch, jenž sbory Páně navštěvují a k nim dohlídají* (1537)
* *O závazcích křesťanských zákona Kristova* (1540)
* *Kázanie o ustavenie na biskupstvie svatého Matěje miesto Jidaše* (1540)
* *Ohlášenie a ozvánie Jana Augusty proti té knížce kněžské pod titulem kněze Petra, faráře v Zásadí u Litoměřic vydané* (1541)
* *Zrcadlo kněžské Doktora Martina Luthera* (tisk 1542)
* *Pře Jana Augusty a kněžstva kališného, od něho samého věrně a právě sepsaná, všem vuobec k soudu podaná* (1543)
* *Svědectvie pobožné o urozené paní Justyně z Kunštátu, paní manželce urozeného pana, pana Bohuše Kostky z Postupic a na Litomyšli, učiněné v zboru litomyšlském* (tisk 1544)
* *O vyobcování dvou osob hřiešných ze zboru litomyšlského stalém skrze Jana Augustu* (1544)
* *Registrum piesní bratřie sjednocený, obnovený u vieře apoštolské, k zpievání přes celý rok* (1558)
* *Písně bratra Jana Augusty, kteréž dělal u vězení* (1562)
* *Smysl a úmysl Kristuov jeho vlastní o svátosti večeře jeho* (1562)

## Externé odkazy
* Jan Augusta v souborném katalogu Akademie věd ČR
* Jan Augusta v Kdo byl kdo v našich dějinách do roku 1918 
* Jan Augusta v pořadu Českého rozhlasu 2 ''Toulky českou minulostí''
* Jan Augusta na stránkách Getsemany

## Zdroj

Kategória:Narodenia v 1500
Kategória:Úmrtia 13. januára
Kategória:Úmrtia v 1572
Kategória:Českí náboženskí spisovatelia
Kategória:Protestantskí teológovia
Kategória:Českí teológovia
Kategória:Biskupi Jednoty bratskej
Kategória:Osobnosti z Prahy
Iron Maiden (album)

***Iron Maiden*** je prvý štúdiový album rovnomennej britskej heavy metalovej skupiny Iron Maiden. Autorom obalu singlov a albumu je výtvarník Derek Riggs.
Obal singlu „Sanctuary“ zobrazuje Eddieho ako zabil Margaret Thatcherovú pretože strhla plagát Iron Maiden zo steny. Tento obal sa neskôr musel cenzurovať, čím sa museli zakryť hrôzostrašná Margaretina tvár.... 

## Zoznam skladieb
### Originál UK
Všetky skladby napísal Steve Harris okrem uvedených výnimiek.

# „Prowler“ - 3:57
# „Remember Tomorrow“ (Di'Anno, Harris) - 5:28
# „Running Free“ (Di'Anno, Harris) - 3:17
# „Phantom of the Opera“ - 7:09
# „Transylvania“ - 4:19
# „Strange World“ - 5:32
# „Charlotte the Harlot“ (Murray) - 4:13
# „Iron Maiden“ - 3:36

### Remastrovaná edícia
#  „Sanctuary“ (Di'Anno, Harris, Murray) - 3:16

## Single
* „Running Free“
** Bonus: „Burning Ambition“
Vydané: 8. február 1980
* „Sanctuary“
** Bonus: „Drifter & I've Got The Fire“

Vydané: 23. máj 1980       
* „Women In Uniform“
** Bonus: „Phantom of the Opera (live)“
Vydané: 27. október 1980 

## Zostava
* Steve Harris - basová gitara, vokály
* Dave Murray - rytmická a sólová gitara
* Paul Di´Anno - spev 
* Clive Burr - bicie 
* Dennis Stratton - rytmická a sólová gitara, vokály

Kategória:Albumy Iron Maiden
Kategória:Hudobné albumy z 1980
Kategória:Debutové albumy
Belinda Carlislová

**Belinda Jo Carlislová** (neprechýlene Belinda Jo Carlisle; * 17. august 1958, Hollywood, Los Angeles, Kalifornia, USA) je americká speváčka, hudobníčka a spisovateľka, zakladajúca členka ženskej rokenrolovej skupiny The Go-Go's.

V roku 2008 otvárala Ples v opere v Bratislave, kde zaspievala aj svoj najväčší a najznámejší hit „Heaven Is a Place on Earth“.

## Albumy
* *Belinda* (1986) #13 US (Gold)
* *Heaven on Earth* (1987) #13 US (Platinum), #4 UK (3x Platinum)
* *Runaway Horses* (1989) #37 US (Gold), #4 UK (2x Platinum)
* 'Live Your Life Be Free* ([[1991]]) #7 UK (Gold)
* *The Best Of Belinda Volume 1* ([[1992]]) #1 UK (2x Platinum)
* *Real* ([[1993]]) #9 UK
* *A Woman and a Man* ([[1996]]) #7 UK (Gold)
* *A Place On Earth - The Greatest Hits* ([[1999]]) #15 UK (Silver)
* *Voila!* ([[2007]])

== Single ==
* „[[Mad About You]]“ (1986) #3 US, #25 [[Adult contemporary|A/C]] US, #9 AUS, #67 UK (nové vydanie v 1988)
* „I Feel The Magic“ (1986) #82 US 
* „Band of Gold“ (1986)
* „Since You've Gone“ (1986) promo
* „[[Heaven Is a Place on Earth]]“ (1987) *'#1''' US, #7 A/C US, #1 UK (Silver), #2 AUS
* „I Get Weak“ (1988) #2 US, #9 A/C US, #10 UK, #34 AUS
* „Circle in the Sand“ (1988) #7 US, #5 A/C US, #4 UK
* „I Feel Free“ (1988) #88 US
* „World Without You“ (1988) #34 UK
* „Love Never Dies“ (1988) #54 UK
* „Leave A Light On“ (1989) #11 US, #8 A/C US, #4 UK (Silver), #5 AUS
* „La Luna“ (1989) #38 UK, #21 AUS
* „Runaway Horses" (1990) #40 UK, #44 AUS
* „Vision of You“ (1990) #41 UK
* „Blue Period“ (so Smithereens) #99 UK
* „Summer Rain“ (1990) #30 US, #29 A/C US, #23 UK, #6 AUS
* „(We Want) the Same Thing“ (1990) #6 UK
* „Vision of You“ (nové vydanie v 1991) #71 UK
* „Live Your Life Be Free“ (1991) #12 UK, #13 AUS
* „Do You Feel Like I Feel?“ (1991) #73 US, #29 UK, #42 AUS 
* „Half The World“ (1992) #35 UK
* „Little Black Book“ (1992) #28 UK
* „It's Too Real (Big Scary Animal)“ (1993) #12 UK, #56 AUS
* „Lay Down Your Arms“ (1993) #27 UK
* „In Too Deep“ (1996) #6 UK, #11 AUS  
* „Always Breaking My Heart“ (1996) #8 UK, #50 AUS
* „Love In The Key Of C“ (1996) #20 UK
* „California“ (1997) #31 UK
* „I Won't Say (I'm In Love)“ (1997)
* „All God's Children“ (1999) #66 UK
* „A Prayer for Everyone“ (2000) promo
* „Big Big Love“ (2023)

## Iné projekty

## Externé odkazy
* Oficiálna stránka 

Kategória:Popové speváčky USA
Kategória:Rockové speváčky USA
Kategória:Osobnosti z Los Angeles
Domitianus (Galia)

**Domitianus** alebo celým menom **Domitianus Pius Felix Augustus** bol samozvaný cisár Galského cisárstva v roku 271.

O jeho živote a o tom ako dlho vládol (pravdepodobne len niekoľko dní) nevieme. Zmienku o ňom máme len na dvoch písomných pamiatkach (Zosimus z Historia Augusta) a našli sa dve mince s jeho vyobrazením. Prvú našli v roku 1900 v doline Loire vo Francúzsku, druhú v roku 2003 v Oxfordshire v Anglicku. Domitianus celkom určite zomrel v roku 271, lebo v tom roku sa stal cisárom Tetrik I.

Kategória:Cisári Galského cisárstva
Zvolenská sedmička

**Zvolenská sedmička** je dobrovoľné združenie výtvarných umelcov Zvolena. Združenie právne vystupuje ako občianske združenie výtvarníkov, bolo zaregistrované na Ministerstve vnútra SR 20. januára 1994. 

Poslaním združenia je združovať neprofesionálnych a profesionálnych výtvarníkov, umelcov, fotografov a dávať im možnosť širšej realizácie a konfrontácie svojej tvorby vo vnútri združenia, ale aj možnosť rozvinutia vzájomnej výtvarnej komunikácie s inými výtvarníkmi a aj s inými združeniami podobného zamerania. Taktiež sa snaží podchytiť mladých začínajúcich výtvarníkov a pomôcť im nielen konfrontáciami, skúsenosťami, či konzultáciami, ale aj možnosťou zúčastňovať sa spoločných výstav.

Združenie sa okrem organizácie vlastných výstav, zúčastňuje aj iných výstav, akcií a projektov s výtvarným zameraním, zameriava sa na akcie v prospech detí. Zrealizovalo akciu MLYN ART - tvorivé stretnutie na Mlyne v Pstruši, spojené s realizáciou spoločných výtvarných projektov za použitia rôznych výtvarných techník a materiálov. Každoročne organizuje spoločnú výstavu pod názvom *[[Zvolenský výtvarný salón]]*.

## Externé odkazy
* 
* Oficiálna stránka združenia

Kategória:Občianske združenia na Slovensku
Kategória:Umelecké spolky na Slovensku
Kategória:Kultúra vo Zvolene
Vilniaus Universiteto Astronomijos observatorija

náhľad|Budova starého observatória
**Vilniaus Universiteto Astronomijos observatorija** je univerzitné observatórium na univerzite vo Vilniuse v Litve. (+25°17,2'; +54°4I,0'; 122 m). Je to štvrté najstaršie observatórium v Európe, bolo založené roku 1753. Zameriava sa na pozičnú a všeobecnú astronómiu. 

## Vybavenie
* dva 10 cm altazimuty, 
* 10 cm ekvatoreál.

## Referencie


## Iné projekty

## Externé odkazy
* 
* DAS OBSERVATORIUM DER UNIVERSITÄT VILNIUS

Kategória:Astronomické observatóriá v Litve
James Blake

**James Riley Blake** (* 28. december 1979, Yonkers, New York, USA) je bývalý americký tenista. Počas svojej kariéry vyhral 10 turnajov ATP v dvojhre a 5 vo štvorhre.

## Finálové účasti na turnajoch ATP (27)

### Dvojhra - výhry (10)

### Dvojhra - prehry (10)

### Štvorhra - výhry (5)

### Štvorhra - prehry (2)

## Výsledky na grandslamových turnajoch

## Externé odkazy

Kategória:Tenisti USA
Kategória:Víťazi Hopmanovho pohára
Kategória:Osobnosti z Yonkersu
Petacas

**Petacas** (alebo aj **Cerro de Las Petacas**) je názov osamotene stojaceho lávového dómu, nachádzajúceho sa na hraniciach provincií Cauca a Narino v južnej Kolumbii, severovýchodne od stratovulkánu Doña Juana. Na svahoch sa nachádza viacero mlado vyzerajúcich troskových kužeľov, ale vek poslednej erupcie nie je známy.

## Externé odkazy
* www.volcano.si.edu - lávový dóm Petacas na Global Volcanism Program 

Kategória:Sopky Kolumbie
Kategória:Lávové dómy
Nevado del Huila

**Nevado del Huila** je aktívny stratovulkán, nachádzajúci sa v provincii Huila v južnej Kolumbii. S výškou 5&nbsp;365&nbsp;m je to zároveň najvyšší vulkán v Kolumbii, jeho vrchol je permanentne pokrytý ľadom. Hrebeň andezitovo dacitového vulkánu tvorí šesť troskových kužeľov, ich vek sa postupne znižuje od severu na juh. Sopka leží v staršej kaldere s priemerom 10&nbsp;km.

Explozívna erupcia menších rozmerov bola zaznamenaná ešte v 16. storočí, odvtedy až do 19. februára  2007 sopka nejavila známky aktivity (vynímajúc horúce pramene a unikajúce pary z fumarol na vrchole sopky). Zvýšená produkcia sopečného popola a prachu, dve menšie explózie a niekoľko zaznamenaných bahnotokov prinútili miestne úrady evakuovať mestá pozdĺž riek v blízkosti sopky, aby zabránili katastrofe podobných rozmerov, ako erupcia Nevado del Ruiz v roku 1985 (keď laháry pochádzajúce z roztopeného snehu pochovali viac ako 25&nbsp;000&nbsp;ľudí).

## Iné projekty
.

## Externé odkazy
* www.volcano.si.edu  - Nevado del Huila na Global Volcanism Program 

Kategória:Sopky Kolumbie
Kategória:Stratovulkány
Kategória:Aktívne sopky
Nevado del Tolima

**Nevado del Tolima** je názov v súčasnosti neaktívneho stratovulkánu, nachádzajúceho sa v Kolumbii, v provincii Tolima, južne od vulkánu Nevado del Ruiz. Sopka je pomerne mladá, andezitovo-dacitové horniny majú vek približne 40&nbsp;000&nbsp;rokov. Sopka je vybudovaná na staršej, pleistocénnej kaldere s priemerom 3&nbsp;km. Vrchol sopky je tvorený kráterom lievikovitého tvaru a viacerými lávovými dómami. Posledná veľká erupcia sa odohrala pred 3&nbsp;600&nbsp;rokmi, keď deštrukcia lávového dómu vyprodukovala objemnejšie množstvo pyroklastických prúdov, v súčasnosti uložených na severovýchodnej až juhovýchodnej strane sopky. V 19. a 20. storočí bolo zaznamenaných viacero menších explozívnych erupcií.

## Iné projekty
.

## Externé odkazy
* www.volcano.si.edu  - stratovulkán Nevado del Tolima na Global Volcanism Program 

Kategória:Sopky Kolumbie
Kategória:Stratovulkány
Romeral (sopka)

**Romeral** je najsevernejšie položený vulkán v Kolumbii. Nachádza sa na konci sopečnej reťaze Nevado del Ruiz - Nevado del Tolima, východne od miest Aranzau a Neira a severozápadne od vulkánu Cerro Bravo. Jeho stavba je tvorená, tak ako stavba väčšiny sopiek v Kolumbii andezitmi a dacitmi. Na severozápadnom svahu sa nachádzajú dve vrstvy pemzových uloženín, oddelených vrstvôu pôdy. Vek týchto vrstiev bol určený na 8&nbsp;460, resp. 7&nbsp;340&nbsp;rokov.

## Externé odkazy
* www.volcano.si.edu - stratovulkán Romeral na Global Volcanism Program 

Kategória:Sopky Kolumbie
Kategória:Stratovulkány
Kategória:Trojtisícovky v Kolumbii
Cerro Bravo

**Cerro Bravo** je v súčasnosti neaktívny stratovulkán, nachádzajúci sa v severnej časti Kolumbie. Sopka je tvorená prevažne dacitovými horninami. Neexistuje žiadna doložená správa o vulkanickej činnosti Cerro Bravo, no rádiometricky stanovený vek pyroklastických prúdov z úpätia spoky poukazuje na poslednú aktivitu v rozmedzí rokov 1595 až 1845.

## Externé odkazy
* www.volcano.si.edu - stratovulkán Cerro Bravo na Global Volcanism Program 

Kategória:Sopky Kolumbie
Kategória:Stratovulkány
Kategória:Štvortisícovky v Kolumbii
Harry Nelson Pillsbury

**Harry Nelson Pillsbury** (* 5. december 1872, Somerville, Massachusetts, USA – † 17. jún 1906, Philadelphia, Pensylvánia, USA) bol americký šachový veľmajster, jeden z najlepších svetových hráčov na prelome 19. a 20. storočia.

So šachom sa zoznámil až v 16tich rokoch, jeho výkonnosť však rýchlo rástla. Presadzoval sa hlavne útočnou a kombinačnou hrou. Mal skvelú pamäť. Často hrával simultánky "naslepo". V Moskve 1902 hral naslepo proti 22 hráčom s výsledkom +17, =4, -1, čo bol vtedy svetový rekord. Inokedy hral naslepo zároveň šachové aj whistové partie.

V roku 1893 sa presťahoval do New Yorku a stal sa šachovým profesionálom. V tomto roku štartoval na dvoch turnajoch. Jeden vyhral, v druhom skončil 7. V Buffale 1894 skončil 2. a v New Yorku 5.-6. Vďaka dobrým výsledkom bol pozvaný na turnaj do Hastingsu 1895. V najsilnejšej konkurencii turnaj senzačne vyhral. Potom sa zúčastnil šesťkolového turnaja 4 veľmajstrov v Petrohrade 1895/96. Po polovici turnaja viedol(dvakrát porazil majstra sveta Emanuela Laskera), ale v druhej polovici úplne odpadol a nakoniec skončil až tretí.

V Budapešti 1896 bol 3., V Norimbergu 1896 3.-4. V roku 1897 vyhral zápas o titul majstra USA nad *J. W. Showalterom* 12½:8½(11:7, =3). O rok neskôr titul proti tomu istému hráčovi obhájil po výsledku 8:4(7:3, =2).

Na turnaji vo Viedni 1898 sa delil o prvé miesto s Tarraschom, dodatkový zápas o prvenstvo však prehral 1½:2½. V Londýne 1899 bol 2.-4., v Mníchove 1900 1.-3., v Paríži 1900 2., vyhral v Buffale 1901, v Hannoveri 1902 bol 2., v Monte Carlo 1902 bol 2.-3., o rok neskôr 3. Na gambitovom turnaji vo Viedni 1903 skončil 4. Na svojom poslednom turnaji v Cambridge Springs 1904 bol až 8.-9., ale v partii porazil majstra sveta Laskera.

Harry Nelson Pillsbury zomrel po ťažkej chorobe vo veku iba 33 rokov.

***Pillsbury - Lasker**
*Cambridge Springs 1904
*Dámsky gambit, D50
*1. d4 d5
*2. c4 e6
*3. Jc3 Jf6
*4. Jf3 c5
*5. Sg5 cxd4
*6. Dxd4 Jc6
*7. Sxf6 gxf6
*8. Dh4 dxc4
*9. Vd1 Sd7
*10. e3 Je5
*11. Jxe5 fxe5
*12. Dxc4 Db6
*13. Se2 Dxb2
*14. O-O Vc8
*15. Dd3 Vc7
*16. Je4 Se7
*17. Jd6+ Kf8
*18. Jc4 Db5
*19. f4 exf4
*20. Dd4 f6
*21. Dxf4 Dc5
*22. Je5 Se8
*23. Jg4 f5
*24. Dh6+ Kf7
*25. Sc4 Rc6
*26. Vxf5+ Dxf5
*27. Vf1 Dxf1+
*28. Kxf1 Sd7
*29. Dh5+ Kg8
*30. Je5 Čierny sa vzdal.

Kategória:Šachisti USA
Kategória:Šachoví veľmajstri
Kategória:Medzinárodní veľmajstri
Kategória:Osobnosti z Massachusetts
Kategória:Úmrtia na syfilis
Lago Viedma

náhľad|Lago Viedma

**Lago Viedma** je ľadovcové jazero v provincii Santa Cruz v Argentíne. Nachádza sa na úpätí východného svahu Patagónskych Ánd, neďaleko hraníc s Čile.

Nachádza sa vo výške  Jeho rozloha je pri približných rozmeroch 80 x 15 kilometrov asi . Voda z jazera odteká riekou Leonou do jazera Argentino. Jazero sa nachádza v Prírodnej rezervácií Los Glaciares, ktorá je súčasťou Svetového dedičstva UNESCO.

## Iné projekty

Kategória:Jazerá v Argentíne
David Ferrer

**David Ferrer** (* 2. apríl 1982, Javea, Španielsko) je súčasný španielsky profesionálny tenista. Aktuálne (máj 2011) je na 6. mieste medzinárodného rebríčka ATP. Počas svojej kariéry vyhral 11 turnajov ATP v dvojhre a 2 turnaje vo štvorhre. 

V roku 2007 zaznamenal senzačný postup do semifinále US Open, čím zvýšil svoje grandslamové maximum, ktorým bolo štvrťfinále na French Open 2005. Počas svojej cesty do semifinále porazil v štvrťfinále aj svetovú dvojku Rafaela Nadala, následne ho však vyradil Novak Đoković, v čase turnaja svetová trojka. Účasť v semifinále ho v počítačovom poradí ATP vyniesla na 8. miesto, jeho životné maximum.

## Finálové účasti na turnajoch ATP (26)

### Dvojhra - výhry (11)

### Dvojhra - prehry (12)

### Štvorhra - výhry (2)

### Štvorhra - prehry (1)

## Koncoročná pozícia v rebríčku ATP
### Dvojhra

### Štvorhra

## Externé odkazy

Kategória:Narodenia v 1982
Kategória:Španielski tenisti
Kategória:Španielski olympionici
Kategória:Tenisti na Letných olympijských hrách 2016
Zoznam prezidentov Argentíny

[thumb|right|280px|Prezidentský palác [Casa Rosada na Plaza de Mayo v Buenos Aires]]

**Zoznam prezidentov [[Argentína|Argentíny]]** od nezávislosti krajiny.

Na čele Spojených provincií Río de la Plata stála spočiatku 1810-1814 *[[Junta]]*, potom 1814-1820 *Director Supremo*. V rokoch 1820-1826 a 1827-1852 neexistovala v Argentínii žiadna centrálna vláda. Jednotlivé provincie boli v tom čase samostatnými štátmi, aj keď vedúcu úlohu zohrávala Provincia Buenos Aires. Vďaka ústave z roku 1853 sa stala Argentína federálnou republikou s prezidentským systémom. To platí až dodnes. 

V tabuľke s označením *de facto* je prezident, ktorý za vedenia vlády vojenskou juntou, bol jej šéfom a do úradu sa nedostal ústavnou cestou. 
  

Kategória:Argentínski politici
Kategória:Prezidenti Argentíny
Argentína
Demänová

**Demänová** môže byť:

* mestská časť mesta Liptovský Mikuláš, pozri Demänová (Liptovský Mikuláš)
* miestna časť obce Oravská Lesná, pozri Demänová (Oravská Lesná)
* horské sedlo oddeľujúce regióny Orava a Kysuce, pozri Demänová (sedlo)
Norwich

**Norwich** je mesto v oblasti East Anglia na východe Anglicka a administratívne centrum a sídlo grófstva Norfolk.

Predmestia siahajú aj za hranice mesta a tvoria veľké zaľudnené oblasti na väčšine strán, hlavne Thorpe St. Andrew na východnej strane. Má rozlohu 39,02 km² a v samotnom meste žije 121 600 ľudí, v celej oblasti okolo 367-tisíc obyvateľov. Norwich je štvrté najhustejšie obývané mesto na východnej oblasti s priemernou hustotou zaľudnenia 3179 obyvateľov na štvorcový kilometer.

## Osobnosti mesta
* Juliana z Norwichu (* okolo 1342† po 1416), anglická mystička, prvá známa spisovateľka v anglickom jazyku
* Elizabeth Fry (* 1780† 1845), reformátorka väzenstva
* Margaret Fountaine (* 1862† 1940), lepidopterologička a ilustrátorka viktoriánskej éry
* Harry Stack Sullivan (* 1892† 1949), americký psychiater
* Philip Pullman (* 1946), spisovateľ
* Paul Nurse (* 1949), genetik, nositeľ Nobelovej ceny za fyziológiu alebo medicínu
* Cathy Dennis (* 1969), popová speváčka, textárka, producentka a herečka

## Partnerské mestá
*  Koblenz, Nemecko
*  Novi Sad, Srbsko 
*  Rouen, Francúzsko 

## Iné projekty


Kategória:Mestá v Anglicku
Kategória:Norfolk (Anglicko)
Kategória:Univerzitné mestá v Anglicku
Philip Pullman

**Philip Pullman** (* 19. október 1946, Norwich, Spojené kráľovstvo) je britský spisovateľ.

Už v detstve stratil otca, ktorý bol pilotom Royal Air Force. Vyrastal tak len so svojou matkou, nevlastným otcom a  so svojim starým otcom, ktorý bol kňaz na anglickom vidieku. Nejaký čas študoval v Oxforde na Exeter College. Neskôr niekoľko rokov učil angličtinu na strednej škole, skôr ako sa stal asistentom na Westminster College takisto v Oxforde. Žije v Oxforde so svojou ženou Jude. Má dvoch synov - Jamieho a Toma.

## Diela

V rokoch 1985-1994 napísal Pullman sériu štyroch kníh pod spoločným názvom *A Sally Lockhart mystery*. Obsahovala zväzky *The Ruby in the Smoke* (1985), *The Shadow in the North* (1986), *The Tiger in the Well* (1990) a *The Tin Princess* (1994). V roku 1995 publikuje knihu *The Northern Lights* (v USA pod názvom *The Golden Compass*, u nás *[[Zlatý kompas]]*), ktorá je prvou časťou jeho fantasy trilógie *His Dark Materials* (*[[Temné hmoty]]*). Nasledovali knihy *The Subtle Knife* (*[[Magický nôž]]*, 1997) a *The Amber Spyglass* (*[[Jantárový ďalekohľad]]*, 2000). Za túto trilógiu obdržal niekoľko významných ocenení.

## Získané ceny

* Carnegie Medal for The Golden Compass
* 1997 Parents' Choice Gold Medal Book Award
* American Bookseller Pick of the Lists
* Publishers Weekly Best Book of the Year
* Booklist Editors' Choice 
* Book Links Best Children's Book of 1997 za *The Subtle Knife*
* ocenenie medzinárodného humanistu (2008)

## Iné projekty

## Externé odkazy
*Oficiálna stránka Philipa Pullmana


Kategória:Anglickí spisovatelia
Kategória:Spisovatelia fantasy
Kategória:Absolventi Oxfordskej univerzity
Kategória:Osobnosti z Norwichu
Carlos María de Alvear

**Carlos María de Alvear y Balbastro** (* 25. október 1789, Santo Ángel, Argentína – † 3. november 1852, New York, New York, USA) bol argentínsky vojak a politik, od 9. januára 1815 do 15. apríla 1815 Supreme Director Spojených provincií Río de la Plata.

## Iné projekty

## Externé odkazy
* Biografie auf Biografia y Vidas

Kategória:Vládcovia Argentíny
Kategória:Argentínski politici
Kategória:Osobnosti na argentínskych poštových známkach
Gervasio Antonio de Posadas

**Gervasio Antonio de Posadas y Dávila** (* 18. jún 1757, Buenos Aires – † 21. júl 1833, Buenos Aires) bol argentínsky politik, člen Druhého triumvirátu od 19. augusta 1813 do 31. januára 1814, potom pokračoval v úrade ako Supreme director do 9. januára 1815.

## Iné projekty

Kategória:Prezidenti Argentíny
Kategória:Argentínski politici
Kategória:Osobnosti na argentínskych poštových známkach
Kategória:Osobnosti z Buenos Aires
Jack Nicholson

**John Joseph Nicholson**, známy ako **Jack Nicholson** (* 22. apríl 1937, Manhattan, New York) je americký herec, trojnásobný držiteľ ceny Americkej filmovej akadémie Oscar a sedemnásobný držiteľ Zlatého glóbusu.

Veľmi známym sa stal v roku 1969, keď stvárnil jednu z hlavných rolí vo filme Bezstarostná jazda.
Oskara získal v kategórii najlepší herec v hlavnej úlohe za filmy *[[Prelet nad kukučím hniezdom]]*(1976) a Lepšie to už nebude (1998) a v kategórii najlepší herec vo vedľajšej úlohe vo filme Cena za nežnosť (1984).

## Filmografia
* 1969 – *[[Bezstarostná jazda]]*, ako *George Hanson*
* 1975 – *[[Prelet nad kukučím hniezdom]]*, ako *Randle Patrick McMurphy*
* 1980 – *[[Osvietenie (film)|Osvietenie]]*, ako *Jack Torrance*
* 1983 – *[[Cena za nežnosť]]*, ako *Garrett Breedlove*
* 1989 – *[[Batman (film z roku 1989)|Batman]]*, ako *Joker*
* 1997 – *[[Lepšie to už nebude]]*, ako *Melvin Udall*
* 2002 – *[[Schmidtov príbeh]]*, ako *Warren R. Schmidt*
 
## Iné projekty

## Externé odkazy
* 

Kategória:Filmoví herci USA
Kategória:Televízni herci USA
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia Oscara za najlepší mužský herecký výkon vo vedľajšej úlohe
Kategória:Držitelia ceny BAFTA za najlepšieho herca v hlavnej úlohe
Kategória:Držitelia ceny BAFTA za najlepšieho herca vo vedľajšej úlohe
Kategória:Držitelia ceny Zlatý glóbus za najlepší mužský herecký výkon (dráma)
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Držitelia Critics' Choice Movie Awards
Kategória:Hollywoodsky chodník slávy
Kategória:Držitelia ceny Grammy
Kategória:Osobnosti USA anglického pôvodu
Kategória:Osobnosti USA nemeckého pôvodu
Kategória:Osobnosti USA írskeho pôvodu
Kategória:Osobnosti z Manhattanu
Kategória:Držitelia Screen Actors Guild Award
O’bekiston fanlar Akademiyasining Mirzo Ulug’bek nomidagi Astronomiya Instituti

**O'bekiston fanlar Akademiyasining Mirzo Ulug'bek nomidagi Astronomiya Instituti** (po rusky *Астрономический институт им. Улугбега Pеспублики	Узбекистан* (doslova "Ulugbekov astronomický inštitút Akadémie vied Uzbekistanu") je observatórium v Taškente (+69°17,6'; +41°19,5'; 470 m); najstaršia vedecká inštitúcia v Strednej Ázii, založená roku 1833. Do roku 1966 mala názov *Ташкентская Астрономическая Обсерватория* (*Taškentskaja astronomičeskaja observatorija*, doslova "Taškentské astronomické observatórium"), potom *Астрономический Институт Академии Наук Узбекиской CCP* (*Astronomičeskij institut Akademii nauk Uzbekskoj SSR* doslova "Astronomický inštitút Akadémie vied Uzbeckej SSR"). Zameriava sa na astrometriu, výskum Slnka, nestacionárnych hviezd, astroklímy a histórie astronómie. 

## Vybavenie
* 34 cm astrograf, 
* 22 cm a 16 cm refraktor, 
* Maksutovova komora, 
* pasážnik 

Má vysunutú filiálnu stanicu medzinárodnej šírkovej služby v Kitabe (+66°52,9'; +39°8,0'; 658 m), založenú roku 1930.

## Externé odkazy

* Stránka inštitútu  /

Kategória:Astronomické observatóriá v Uzbekistane
Astronomičeskij Ježegodnik

**Astronomičeskij ježegodnik** je astronomická ročenka Ústavu teoretickej astronómie Akadémie vied Ruska v Petrohrade (od roku 1922). Obsahuje efemeridy Slnka, Mesiaca, planét, hviezd do 3. magnitúdy, konfigurácie planét, zatmenia a zákryty a ďalšie údaje o úkazoch v danom roku.

Kategória:Astronomické ročenky
Demänová (Liptovský Mikuláš)

**Demänová** (maď. *Deménfalu*) je mestská časť Liptovského Mikuláša, 3 km juhozápadne od jeho centra. K 30. júlu 2009 tu žilo 1 009 obyvateľov.

## Polohopis
Demänová leží v Liptovskej kotline, na pravom brehu Demänovky, v nadmorskej výške 620 m n. m. Obec je rozložená popri ceste II. triedy č. 584, ktorá spája Liptovský Mikuláš s Jasnou.

### Ulice

## Dejiny
Prvýkrát sa písomne spomína v roku 1269, kedy panovník Štefan V. daroval okolitú zem Poznanovi. V roku 1280 kráľ Ladislav IV. potvrdil držbu zeme Poznanovi a jeho synovi Damiánovi, po ktorom nesie obec svoj názov. Patrila k majetku viacerých zemianskych rodín. Obyvatelia sa živili pastierstvom a spracovaním dreva. V chotári obce bolo objavené neolitické a eneolitické sídlisko, ako aj sídlisko lužickej kultúry z mladšej doby bronzovej. V minulosti sa v Demänovskej doline v blízkosti obce ťažila železná ruda a pálilo vápno. Od roku 1976 je súčasťou mesta.

## Kultúra a zaujímavosti
### Pamiatky
* Dedinská zvonica, ľudová drevená rámová stavba na pôdoryse štvorca z roku 1830. Fasáda zvonice je pokrytá doskovým obkladom s bohatým dekorom. Ukončená je nízkou ihlancovou helmicou. Nachádzajú sa tu zvony z roku 1925.

## Občianska vybavenosť
Obyvateľom mestskej časti slúži nákupné stredisko, kultúrny dom, základná škola, materská škola, zvonica. Ubytovanie poskytuje niekoľko penziónov (napr. Penzión pri zvonici, Maxim) a veľké množstvo ubytovaní v súkromí, reštaurácia Mustang (v budove SSC) a dve pohostinstvá. Na území Demänovej leží aj komplex Akadémie ozbrojených síl SR. Do mestskej časti premáva linka č. 5 MAD Liptovský Mikuláš (4 zastávky - Vojenská akadémia, rázcestie, zvonica, Mlynisko), pričom na zastávkach Vojenská akadémia a rázcestie zastavujú aj prímestské linky smerujúce do Jasnej.

## Referencie

## Iné projekty

## Externé odkazy
* Oficiálna stránka mesta Liptovský Mikuláš

Kategória:Mestské časti Liptovského Mikuláša